laion/Wikipedia-Exotic huggingface dataset:
נדיה וסט

נדיה יודית וסט (באנגלית: Nadja Yudith West; נולדה ב-20 במרץ 1961) היא קצינה בדימוס בדרגת לוטננט גנרל. שירתה כקצינת הרפואה הראשית של צבא ארצות הברית. וסט נולדה בוושינגטון די. סי.. היא הצעירה מבין 12 ילדים, כולם מאומצים. אביה שירת בצבא ארצות הברית ואמה הייתה פעילה בתנועה לזכויות האזרח. שלוש מאחיותיה שירתו בחיל הנשים של צבא ארצות הברית ואחות נוספת בחיל האוויר של ארצות הברית. ב-1982 סיימה לימודי הנדסה באקדמיה הצבאית של ארצות הברית כחלק מהמחזור השלישי של וסט פוינט שכלל נשים. היא המשיכה ללימודי רפואה באוניברסיטת ג'ורג' וושינגטון אותם סיימה ב-1988. התמחתה ברפואת משפחה בבית החולים הצבאי מרטין בבסיס פורט בנינג. סיימה קורס קציני רפואה בסיסי ומתקדם וקורס קציני רפואה אווירית. בתקופת מלחמת המפרץ הצטרפה לכוחות הדיוויזיה המשוריינת השנייה שנלחמה באזור רמאדי. לאחר מכן שירתה בבית החולים הצבאי בלאנצ'פילד בפורט קמפבל שבקנטקי והשתתפה במשימות רפואיות של קבוצה 5 מהכוחות המיוחדים של צבא ארצות הברית. ביצעה התמחות שנייה ברפואת עור במרכז הרפואי פיצ'סימונס ומרכז הרפואי של אוניברסיטת קולורדו בדנוור. שירתה כקצינת רפואה בדיוויזיה המשוריינת הראשונה בגרמניה המערבית ובמסגרת זו שימשה סגנית כוחות הרפואה שנשלחו לאזור מקדוניה וקוסובו. שירתה כקצינת רפואה בבית החולים הכללי 121 בסיאול שבקוריאה הדרומית ופיקדה על בית החולים הצבאי מקדונלד בפורט יוסטיס שבוירג'יניה. שימשה סגנית המרכז הרפואי הלאומי של הצי וקצינת המבצעים של כוחות הרפואה הצבאיים באזור וושינגטון די. סי.. פיקדה על המרכז הרפואי הצבאי וומאק בפורט בראג ועל כוחות הרפואה בפיקוד אירופה של ארצות הברית. שימשה סגנית ראש מטה קצין רפואה ראשי של הצבא, ועוזרת לענייני רפואה של יושב ראש המטות המשולבים. בפברואר 2016 קודמה לדרגת לוטננט גנרל ומונתה לקצינת הרפואה הראשית ומפקדת פיקוד הרפואה של צבא ארצות הברית. היא הייתה בכך לאישה האפרו-אמריקאית הראשונה בדרגה זו בצבא, האישה השנייה והאפרו-אמריקאית הראשונה בתפקיד זה. באוגוסט 2019 סיימה את תפקידה ופרשה מהשירות הצבאי. לאחר שחרורה הצטרפה לדירקטוריון חברת הפלדה נוקור ולדירקטוריון חברת ג'ונסון אנד ג'ונסון. וסט בוגרת המכללה לפיקוד ומטה של צבא ארצות הברית ובעלת תואר שני באסטרטגיית ביטחון לאומי מהמכללה הלאומית למלחמה. היא חברה באקדמיה האמריקאית של רופאי העור ובאקדמיה האמריקאית של רופאי המשפחה. נשואה לדונלד וסט ואם לשניים. מדיה וקבצים בנושא נדיה וסט בוויקישיתוף Army Surgeon General Shares Secrets to Successful Leadership אתר מחלקת ההגנה של ארצות הברית, 29 במרץ 2016 ביוגרפיה באתר בית הנבחרים של ארצות הברית
לויטה

האם התכוונתם ל... אוהד לויטה – כדורגלן ישראלי אליהו לויטה – בלשן עברי וחוקר המסורה בתקופת הרנסאנס, ממדקדקי העברית בימי הביניים יאיר לויטה – כדורגלן ואישיות כדורגל ישראלית, שוער הפועל ומכבי כפר סבא ויושב ראש הפועל כפר סבא במשך עשרות שנים אצטדיון לויטה – אצטדיון עירוני כפר סבא על שם יאיר לויטה ליאון לויטה – ממנהיגי התנועה הציונית בפולין לייב לויטה – מגדולי האידאולוגים בתנועת הקיבוץ המאוחד, מזכיר מדיני במפלגת מפ"ם
מייקל גארט

מייקל גארט (באנגלית: Michael X. Garrett) הוא קצין בדימוס בדרגת גנרל בצבא ארצות הברית. גארט נולד בקליבלנד שבאוהיו. הוא סיים ב-1984 לימודי תואר ראשון במשפט פלילי באוניברסיטת זאוויר והתגייס לצבא ארצות הברית. שירת כמפקד מחלקה וסגן מפקד פלוגה בגדוד השלישי של חטיבה 19 בדיוויזיית החי"ר ה-24. פיקד על מחלקה רובאית ושימש סגן מפקד פלוגה בגדוד הראשון של רגימנט הריינג'רס ה-75. שימש קצין מבצעים ומפקד פלוגה מסייעת בגדוד השני של חטיבה 503 בדיוויזיית החי"ר השנייה של הארמייה השמינית המוצבת בקוריאה הדרומית ולאחר מכן כעוזר מפקד הדיוויזיה. בשנים 1991–1993 שירת כעוזר קצין מבצעים ומפקד פלוגה בגדוד השלישי של רגימנט הריינג'רס ה-75. בשנים 1995–1997 שירת כקצין מבצעים בגדוד השני של רגימנט הריינג'רס ה-75 ולאחר מכן מילא תפקיד מטה בענף האימונים של פיקוד האוקיינוס השקט של ארצות הברית. ביוני 2000 מונה למפקד הגדוד השלישי בחטיבה 325 של הדיוויזיה המוטסת ה-82. ביוני 2002 מונה לקצין מבצעים של הקורפוס המוטס ה-18 ובמסגרת זו שימש קצין המבצעים של הכוח המשולב 180 במלחמת אפגניסטן. בשנים 2003–2005 שימש מדריך באקדמיה הצבאית של ארצות הברית. בפברואר 2005 מונה למפקד צוות קרב של חטיבה 4 בדיוויזיה החי"ר ה-25, תפקיד בו שירת עד יולי 2008, כשבתקופה בין אוקטובר 2006 לדצמבר 2007 פיקד על הכוח במלחמת עיראק. ביוני 2009 מונה לסגן מפקד פיקוד הגיוס של צבא ארצות הברית. בספטמבר 2010 מונה לראש מטה הקורפוס המוטס ה-18, במסגרת זו הוצב בעיראק והשתתף במבצע שחר חדש כסגן ראש מטה הכוחות האמריקאיים בעיראק. במאי 2012 מונה למפקד כוחות צבא ארצות הברית באלסקה ובאוגוסט 2013 מונה לראש מטה פיקוד מרכז של ארצות הברית. בנובמבר 2015 קודם לדרגת לוטננט גנרל מונה למפקד הארמייה השלישית, מפקד כוחות הצבא בפיקוד מרכז של ארצות הברית ומפקד פיקוד הכח היבשתי של כוחות הקואליציה בעיראק, סוריה ואפגניסטן (CFLCC). במרץ 2019 מונה למפקד פיקוד כוחות צבא ארצות הברית והועלה לדרגת גנרל. הוא שירת בתפקיד עד פרישתו ביולי 2022 כאשר במקומו מונה אנדרו פופאס. מדיה וקבצים בנושא מייקל גארט בוויקישיתוף ביוגרפיה באתר פיקוד מרכז של ארצות הברית ביוגרפיה באתר צבא ארצות הברית ביוגרפיה באתר האוניברסיטה לביטחון לאומי Lt. Gen. Michael Garrett nominated to lead FORSCOM, כוכבים ופסים, 15 בינואר 2019
גארט

האם התכוונתם ל... בטי גארט – שחקנית, קומיקאית, זמרת ורקדנית אמריקאית בראד גארט – שחקן יהודי-אמריקאי דייוויד גארט – כנר גרמני מייקל גארט – גנרל בצבא ארצות הברית קני גארט – סקסופוניסט אמריקאי
אמנון בן עמי

אמנון בן עמי (נולד ב-10 בדצמבר 1960). הוא מנכ"ל הימנותא. בעבר שימש כראש הועדה הקרואה של תל מונד, כמנכ"ל רשות האוכלוסין וההגירה, ממלא מקום מנכ״ל משרד הפנים, מנכ"ל קק"ל ומשנה למנכ״ל משרד ראש הממשלה. בינואר 2010 החל בן עמי לכהן בתפקיד מנכ"ל רשות ההגירה והאוכלוסין, אותו מילא עד לסוף דצמבר 2016. ב-6 בספטמבר 2016 מונה על ידי שר הפנים אריה דרעי לתפקיד ראש הועדה הקרואה של תל מונד במקומו של רוני גולן, בעקבות המלצת מנכל"ית משרד הפנים לפזר את המועצה ולפטר את גולן, לאחר שכשלו באישור תקציב המועצה לשנת 2016. בעקבות סיום כהונתו של מאיר שפיגלר כמנכ"ל קק"ל בינואר 2017, החל הליך לבחירת מחליפו. בין המועמדים לתפקיד היו בן עמי ואלכס חפץ, אשר הודיע על הסרת מועמדותו ב-22 בפברואר 2017. בעקבותיה הפך בן עמי למועמד היחיד לתפקיד. ב-28 בפברואר 2017 הוקפא הליך מינויו של בן עמי לתפקיד, בעקבות חשיפת אתר "TheMarker" בנוגע לדו"ח אשר תוכנן היה להתפרסם על ידי מבקר המדינה במאי 2017 ואשר עוסק בתפקודה של רשות האוכלוסין בתקופת כהונתו של בן עמי כמנכ"ל הרשות. כמו כן, נחשפו קיומם של דוחות נוספים קודמים של משרד מבקר המדינה, בהם מפורטים ליקויים בנושא כוח האדם ברשות ההגירה והאוכלוסין, וכן ליקויים בטיפול הרשות בעובדים זרים. בעקבות המידע שהועבר ממשרד מבקר המדינה, הוחלט בדירקטוריון קק"ל על בדיקה בנוגע למינוי אותה ביצע היועץ המשפטי של הקרן, השופט בדימוס יוסף אלון. אלון הודיע לוועדת האיתור לבחירת מנכ"ל קק"ל כי פרטי הדו"ח אינם מונעים את מינויו של בן עמי לתפקיד. גורמים בקק"ל ובקרב הציבור יצאו בביקורת, לפיה חלקים מהותיים מדו"ח השופט אלון לא הובאו לידיעת חברי הדירקטוריון והציבור וכי לאור ממצאי דוחות מבקר המדינה לא היה ראוי לאשר את מינויו של בן עמי לתפקיד. ב-26 במרץ 2017, אישר דירקטוריון קק"ל את מינויו של בן עמי לתפקיד מנכ"ל הקרן, לאחר שוועדת האיתור של הקרן אישרה את מועמדותו בתחילת חודש מרץ. בן עמי נכנס לתפקידו ב-1 באפריל 2017. בן עמי הוא בעל תואר שני במנהל ציבורי ותואר ראשון ביחסים בינלאומיים מהאוניברסיטה העברית. מתגורר עם אשתו במבשרת ציון. לזוג שלושה ילדים. רשות האוכלוסין וההגירה, בתום שבע שנות כהונה מסיים אמנון בן עמי, את תפקידו כמנכ"ל רשות האוכלוסין וההגירה, באתר רשות האוכלוסין וההגירה, 27 בדצמבר 2016 איתי גדסי, דרעי מינה את אמנון בן עמי לראש מועצת תל מונד, רדיו קול חי, 6 בספטמבר 2016 שחר אילן, בעקבות לחץ של עטר - נסללה הדרך למינוי אמנון בן עמי למנכ"ל קק"ל, באתר כלכליסט, 22 בפברואר 2017 דירקטוריון קק"ל אישר את מינוי אמנון בן עמי למנכ"ל, באתר כלכליסט, 26 במרץ 2017 טלי חרותי-סובר, הממצאים הקשים בדו"חות מבקר המדינה על המועמד למנכ"ל קק"ל, באתר TheMarker‏, 28 בפברואר 2017 צבי זרחיה, למרות דו"ח הביקורת החמור: ועדת האיתור אישרה את מינוי אמנון בן עמי למנכ"ל קק"ל, באתר TheMarker‏, 8 במרץ 2017 אלעזר לוין, אמנון בן עמי - הביתה, באתר מחלקה ראשונה, 27 בפברואר 2017 צבי זרחיה, התנועה לאיכות השלטון: "לבחון מחדש את מינוי בן עמי למנכ"ל קק"ל", באתר TheMarker‏, 1 במרץ 2017 שירה קרפיק ספיר, ‏אושר ע"י הדירקטוריון: אמנון בן-עמי מונה לתפקיד מנכ"ל קק"ל, באתר גלובס, 26 במרץ 2017
יחסי גאורגיה–שוודיה

יחסי גאורגיה–שוודיה הם יחסי החוץ בין גאורגיה לבין שוודיה. לגאורגיה יש שגרירות בסטוקהולם, ולשוודיה יש שגרירות בטביליסי. לאחר המלחמה בדרום אוסטיה ב-2008, אשר נערכה בין גאורגיה לבין כוחות של דרום אוסטיה ואבחזיה בגיבוי רוסיה וכוח שמירת השלום שלה באזור זה, שוודיה הצטרפה לגאורגיה באי-הכרתה בדרום אוסטיה ואבחזיה כישויות עצמאיות. ב-12 באוגוסט 2008 הפגינו שוודים וגאורגים מחוץ לשגרירות רוסיה בסטוקהולם, כנגד התקיפה הצבאית והמדיניות האגרסיבית של הרוסים כנגד הגאורגים במשך השנים האחרונות. מדיה וקבצים בנושא יחסי גאורגיה–שוודיה בוויקישיתוף אתר שגרירות גאורגיה בסטוקהולם (באנגלית) (הקישור אינו פעיל, 27 באוגוסט 2019) אתר שגרירות שוודיה בטביליסי (באנגלית) (הקישור אינו פעיל, 27 באוגוסט 2019) Sveriges Radio, Georgier protesterar mot Ryssland - Nyheter (Ekot) Sveriges Radio, Protester utanför ryska ambassaden - Nyheter (Ekot)
יחסי סרביה–שוודיה

יחסי סרביה–שוודיה הם יחסי החוץ בין סרביה לבין שוודיה. לסרביה יש שגרירות בסטוקהולם ולשוודיה יש שגרירות בבלגרד. שתי המדינות הן חברות מלאות של מועצת אירופה ושל הארגון לביטחון ולשיתוף פעולה באירופה (OSCE). שגרירות שוודיה בבלגרד ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי רומניה–שוודיה

יחסי רומניה–שוודיה הם יחסי החוץ בין רומניה לבין שוודיה. שתי המדינות החלו את היחסים הללו ב-1 בנובמבר 1916. לרומניה יש שגרירות בסטוקהולם וקונסוליה בגטבורג. לשוודיה יש שגרירות בבוקרשט וקונסוליה בטימישוארה. שתי המדינות הן חברות באיחוד האירופי. ב-9 בנובמבר 1980 סיים נשיא רומניה, ניקולאה צ'אושסקו, ביקור בן ארבעה ימים בשוודיה עם אשתו אלנה. הזוג הנשיאותי התקבל על ידי זוג המלוכה השוודי בסעודה חגיגית מלווה בנגינת כינור, וצ'אושסקו ושריו שוחחו עם ראש ממשלת שוודיה תורביורן פלדין ויתר חברי ממשלת שוודיה. באירוע זה נחתם הסכם סחר עשר-שנתי בין רומניה לשוודיה. ב-8 באוקטובר 1990 הופיע סרט טלוויזיה אשר הופק על ידי ABC בערוץ יחסי החוץ השוודי "8 ימים", בו נבחנו התנאים בבתי היתומים ברומניה תחת משטרו של צ'אושסקו, בהם חיו כ-40,000 ילדים עם מוגבלויות פיזיות ומנטליות. התנאים הושוו לאלו במחנות המאסר של הנאצים במלחמת העולם השנייה. דווח כי ילדים הוחזקו בכלובים, ובחלקם השתמשו לניסויים רפואיים. העולם הוכה בהלם, ובשוודיה החל גיוס כספים לטובת בתי ילדים ברומניה, עבור ארגונים כמו הצילו את הילדים והצלב האדום. ראש ממשלת שוודיה, ינגוואר קרלסון, האיץ בהנהגת רומניה לפעול בקשר ל-130,000 הילדים אשר חיים בבתי יתומים ברומניה. ב-2009 הייתה מועמדת תחנת הרדיו של תאגיד שידור הרדיו הרומני לפרס אסטריד לינדגרן של הממשלה השוודית. מדיה וקבצים בנושא יחסי רומניה–שוודיה בוויקישיתוף שגרירות רומניה בסטוקהולם (ברומנית) שגרירות שוודיה בבוקרשט (באנגלית) President Ceauşescu på Sverige-besök, Horisont 1989, Bertmarks förlag, עמ' 256 Rumänska barn i "dödsläger", Horisont 1990, Bertmarks förlag, עמ' 248 Sweden Abroad | SwedenAbroad, www.swedenabroad.com (באנגלית) (ארכיון)
יחסי ברזיל–שוודיה

יחסי ברזיל–שוודיה הם יחסי החוץ בין ברזיל לבין שוודיה. ב-5 בינואר 1826, האימפריה הברזילאית ושוודיה כוננו יחסים דיפלומטיים. בשנת 1876, במהלך סיורו השני באירופה, ביקר פדרו השני, קיסר ברזיל בשוודיה כדי לבקר את בן דודו אוסקר השני, מלך שוודיה. בשנת 1890, המהגרים השוודים הראשונים הגיעו לברזיל. בשנת 1891, החברה הרב-לאומית השוודית אריקסון התקינה את הטלפון הראשון בברזיל בביתו של הקיסר פדרו השני בריו דה ז'ניירו. בשנת 1984 ערכו קרל השישה עשר גוסטב, מלך שוודיה וסילביה, מלכת שוודיה את ביקוריהם הרשמיים הראשונים בברזיל. המלכה סילביה היא ממוצא ברזילאי מצד אמה. בשנת 1991, נשיא ברזיל פרננדו קולור דה מלו הפך לראש המדינה הברזילאי הראשון שביקר בשוודיה. מאז הביקורים הראשוניים, נערכו ביקורים ומפגשים רבים בין מנהיגי שתי המדינות וממשפחת המלוכה השוודית כולל ביקוריו של המלך קרל השישה עשר גוסטב בברזיל ב-2010, 2012 ושוב ב-2017. ב-2011 ראש ממשלת שוודיה פרדריק ריינפלדט הפך לראש הממשל השוודי הראשון שביקר בברזיל. בשנת 1953, לשכת המסחר השוודית-ברזילאית נפתחה בסאו פאולו. נכון לעכשיו, יש יותר מ-220 חברות שוודיות הפועלות בברזיל. שיתוף פעולה טכני-צבאי הוא היבט חשוב של מערכת היחסים הדו-צדדית, לאחר שזכה לדינמיות חדשה עם החלטת ממשלת ברזיל לרכוש, במסגרת תוכנית FX-2, מטוסי קרב שוודים JAS-39 גריפן עבור חיל האוויר הברזילאי. מרכז ברזיל-שוודיה למחקר וחדשנות (CISB), שבסיסו בסאו ברנרדו דו קמפו ונפתח ב-2011; שואף לתרום לפיתוח מגזרים טכנולוגיים חדישים בשתי המדינות באמצעות זיהוי, פיתוח ותמיכה בפרויקטי מחקר היי-טק בתחומי ידע שונים. תחומי פעילותה העיקריים הם תעופה וחלל, הגנה וערים בת קיימא, בדגש על בטיחות הציבור, תברואה עירונית וטיפול בפסולת מוצקה. שתי המדינות חתמו על כמה הסכמים, הסכם למניעת כפל מס בענייני מס הכנסה (1975); הסכם על שיתוף פעולה כלכלי, תעשייתי וטכנולוגי (1984); מזכר הבנות בנושא שיתוף פעולה בתחום הביו-אנרגיה, כולל דלקים ביולוגיים (2007); הסכם שיתוף פעולה בטכנולוגיה תעשייתית וחדשנית גבוהה (2009) והסכם הגנה (2014). ברזיל מחזיקה בשוודיה שגרירות בסטוקהולם. שוודיה מחזיקה בברזיל שגרירות בברזיליה. מדיה וקבצים בנושא יחסי ברזיל–שוודיה בוויקישיתוף "Brasilien" (בשוודית). Cabinet of Sweden. אורכב מ-המקור ב-2015-04-06. נבדק ב-7 בפברואר 2015. {{cite web}}: (עזרה)
יחסי ארגנטינה–שוודיה

יחסי ארגנטינה-שוודיה הם יחסי החוץ בין ארגנטינה לבין שוודיה. שתי המדינות כוננו יחסים דיפלומטיים ב-3 בינואר 1846. לארגנטינה יש שגרירות בסטוקהולם, ולשוודיה יש שגרירות בבואנוס איירס ו-3 קונסוליות כבוד, בקורדובה, אוברה וטוקומאן. השגריר משמש בו-זמנית גם לאורוגוואי ופרגוואי. ישנם כ-175,000 אנשים ממוצא שוודי החיים בארגנטינה. ב-1977, הילדה השוודית-ארגנטינאית דגמר הגלין נעלמה בארגנטינה במהלך המלחמה המלוכלכת. מדיה וקבצים בנושא יחסי ארגנטינה–שוודיה בוויקישיתוף "Swedish Embassy in Buenos Aires" (בספרדית). נבדק ב-8 בספטמבר 2013. {{cite web}}: (עזרה)
יחסי הונגריה–שוודיה

יחסי הונגריה–שוודיה הם יחסי החוץ בין הונגריה לבין שוודיה. היחסים הדיפלומטיים בין שתי המדינות החלו ב-28 בדצמבר 1945. יחסים אלה התפתחו לרמת שגרירות גבוהה. ראול ולנברג, בין יולי לדצמבר 1944 הוציא דרכונים להגנה, שיכן יהודים, והציל עשרות אלפי יהודים החיים בהונגריה מהשגרירות השוודית. מלך שוודיה ביקר באוקטובר 1996. ביון פון סידו, שהיה שר הביטחון השוודי בממשלה של גורן פרסון בין השנים 1997 ו-2002 היה גם הוא בביקור רשמי בבודפשט בשנת 1996.[דרוש מקור] אנה לינד, שרת החוץ השוודית, נרצחה בסטוקהולם, ומשרד החוץ ההונגרי כיבד אותה עם מקום זיכרון ב-28 במאי 2004, בפארק העירוני של בודפשט. הונגריה מחזיקה בשוודיה שגרירות בסטוקהולם. שוודיה מחזיקה בהונגריה שגרירות בבודפשט.  מדיה וקבצים בנושא יחסי הונגריה–שוודיה בוויקישיתוף "Raoul Wallenberg". Yad Vashem. ארכיון מ-2007-02-07. נבדק ב-2007-02-12. who saved the lives of tens of thousands of Jews in Budapest during World War II ... and put some 15,000 Jews into 32 safe houses. "Raoul Wallenberg, Life and Work". New York Times. 6 בספטמבר 1991. נבדק ב-2007-02-12. The K.G.B. promised today that it would let agents break their vow of silence to help investigate the fate of Raoul Wallenberg, the Swedish diplomat who vanished after being arrested by the Soviets in 1945. {{cite news}}: (עזרה)
ריצ'רד מ. קלארק

ריצ'רד קלארק (באנגלית: Richard M. Clark; נולד ב-1964) הוא קצין בדימוס בדרגת לוטננט גנרל, בתפקידו האחרון שירת כמפקד אקדמיית חיל האוויר של ארצות הברית. קלארק נולד בפרנקפורט שבגרמניה המערבית וגדל באוקלנד שבקליפורניה ובריצ'מונד שבוירג'יניה. ב-1986 סיים לימודי תואר ראשון בניהול מאקדמיית חיל האוויר של ארצות הברית. במהלך לימודיו היה חבר בנבחרת הפוטבול של המוסד וסייע לה לסיים בעונת 1985 במאזן הטוב ביותר בתולדותיה של 12–1, זכייה ראשונה באליפות הליגה וניצחון על אוניברסיטת טקסס באוסטין במשחק הבלו-בונט. בתום הלימודים נותר שנה באקדמיה כעוזר מאמן. עבר קורס טיס בבסיס לפלין שבטקסס, שירת כטייס מטוסי בואינג EC-135 בטייסת השליטה והבקרה 2 וכמדריך טיסה וטייס B-1 לנסר בטייסת המפציצים 28. בשנים 2002–2004 פיקד על טייסת המפציצים 34. ביוני 2005 מונה לסגן מפקד כנף האימונים 12 וביוני 2006 מונה למפקד הכנף. באפריל 2008 הוצב בעיראק כראש כוח המשימה המשותף לסוכנויות השונות של ארצות הברית במפקדת כוחות הקואליציה בבגדאד. במאי 2009 מונה לסגן מפקד חיל האוויר השמיני של ארצות הברית, ובשנים 2010–2012 שימש מפקד הצוערים באקדמיית חיל האוויר. באוגוסט 2012 מונה לנספח צבאי במצרים. באוגוסט 2014 מונה לסגן מפקד פיקוד התקיפה הגלובלית של חיל האוויר. באפריל 2015 מונה למפקד חיל האוויר השמיני. באוקטובר 2016 קודם לדרגת לוטננט גנרל ומונה למפקד חיל האוויר השלישי של ארצות הברית, בבסיס רמשטיין בגרמניה. באוקטובר 2018 מונה לסגן ראש מטה חיל האוויר האחראי על ההרתעה האסטרטגית והנשק הגרעיני של ארצות הברית. בספטמבר 2020 מונה קלארק למפקד אקדמיית חיל האוויר. כיהן בתפקיד עד יוני 2024. במהלך שירותו צבר 4,200 שעות טיסה בעיקר על מטוסי B-1 לנסר וכן על מטוסי T-38 טאלון, T-6 טקסאן II, ‏T-1 ג'ייהוק, ובואינג KC-135. קלארק בעל תואר שני בניהול משאבי אנוש מאוניברסיטת ובסטר בסנט לואיס, בעל תואר שני בלימודי אסטרטגיה ממכללת המלחמה של הצי, בעל תואר שני בלימודי אסטרטגיית לוחמה אווירית מבית הספר ללימודים מתקדמים של תעופה וחלל בבסיס מקסוול שבאלבמה, ותואר שני בלימודי ביטחון לאומי מהמכללה הלאומית למלחמה. מדיה וקבצים בנושא ריצ'רד מ. קלארק בוויקישיתוף ביוגרפיה באתר חיל האוויר של ארצות הברית על העיטורים של ריצ'רד קלארק באתר valor.militarytimes.com Baylor's Air Force ROTC Detachment to Commission Largest Class in 48 Years, אתר אוניברסיטת ביילור, 11 במאי 2007 FORMER FALCON STANDOUT RICHARD CLARK PROMOTED TO LIEUTENANT GENERAL, אתר אקדמיית חיל האוויר, 11 ביולי 2016
יחסי יוון–שוודיה

יחסי יוון–שוודיה הם יחסי החוץ בין יוון לבין שוודיה. הקשר הראשון בין שני העמים נעוץ, ככל הנראה, במאה ה-11. שתי המדינות כוננו יחסים דיפלומטיים בשנת 1852. לשוודיה יש שגרירות באתונה ושמונה כבוד קונסוליות, בסלוניקי, רודוס, פיראוס, פטרס, קוס, קורפו, הרקליון ובחאניה. ליוון יש שגרירות בסטוקהולם ושתי קונסוליות כבוד כלליות בשוודיה, בערים מאלמו וגטבורג. שתי המדינות חברות בארגון לשיתוף פעולה כלכלי ופיתוח (OECD), בארגון לביטחון ולשיתוף פעולה באירופה, ובאיחוד האירופי. האמנה על סחר ומשלוח (1852) הסכמים או תזכירים שנחתמו מאז 1929 הימנעות ממיסוי כפול של ההכנסה או ההון (1961) ביטוח לאומי (1984) שיתוף פעולה הגנתי (1999) 27 ביוני 2006: ביקורו של ראש ממשלת יוון , קוסטס קרמנליס בסטוקהולם 24 אוקטובר 2007: ביקור שר החוץ השוודי קרל בילדט באתונה. 20-22 במאי 2008: ביקור המדינה של נשיא יוון קרולוס פפוליאס מדיה וקבצים בנושא יחסי יוון–שוודיה בוויקישיתוף http://www.mfa.gr/www.mfa.gr/en-US/Policy/Geographic+Regions/Europe/Relationships+with+EU+Member+States/Sweden/ Greek Ministry of Foreign Affairs about the relation with Sweden http://www.swedenabroad.com/Start____11928.aspx Swedish embassy in Athens http://www.greekembassy.se/ Greek embassy in Stockholm
יחסי נורווגיה–שוודיה

יחסי נורווגיה–שוודיה הם יחסי החוץ בין נורווגיה לבין שוודיה. לשתי המדינות יש היסטוריה ארוכה ביחד. שתיהן היו חלק מאיחוד קאלמאר בין 1397 ו-1523. איחוד בין שוודיה לנורווגיה התקיים בין השנים 1814 ל-1905, ובשנת 1905 קיבלה נורווגיה עצמאות משוודיה, והמדינות כוננו יחסים דיפלומטיים באותה שנה. בקונגרס השלום הנורדי, שהתקיים בשנת 1910 הוחלט על הקמת מונומנט, כדי לציין 100 שנות שלום בין שתי המדינות. בניית המונומנט הסתיימה בשנת 1914, והמקום נקרא כיום מורוקוליין. לשוודיה יש שגרירות באוסלו ו-14 קונסוליות, בארנדל, אלסאנד, ברגן, בודו, המר, המרפסט, קירקנס, מאנדאל, מוס, נרוויק, פורסגרון, סטוונגר, טרומסה וטרונדהיים. לנורווגיה יש שגרירות בסטוקהולם ושלוש קונסוליות, בגטבורג, מאלמו וסונדסוואל. שתי המדינות הן חברות מלאות במועצת אירופה ובמועצה הנורדית. ישנם כ-44,773 נורווגים החיים בשוודיה וכ-18,000 שוודים החיים בנורווגיה. חציית הגבול בין שוודיה לנורווגיה היא פשוטה יחסית. לא נדרש דרכון בשל איחוד הדרכון הנורדי ואין חסימת גבול פיזית. עם זאת, מאז שנורווגיה היא לא חלק של האיחוד האירופי בדיקות מכס יכולות להתבצע בנסיעות ברכב כדי למנוע הברחות. אזרחים זרים שצריכים ויזה או לאחת המדינות אינם יכולים לחצות את הגבול באופן חוקי מבלי להחיל שוב את הוויזה. אין הגבלות על נורווגים ושוודים ללא עבר פלילי לחיות במדינה השכנה. שגרירות נורווגיה בסטוקהולם שגרירות שוודיה באוסלו לשכת התיירות המשותפת במורוקוליין, חצוייה בין שתי המדינות, מימין (צפון-מערב) - החלק הנורווגי, משמאל (דרום-מזרח) - החלק השוודי מורוקוליין מדיה וקבצים בנושא יחסי נורווגיה–שוודיה בוויקישיתוף "Norway". Regeringskansliet. נבדק ב-2010-02-10. Statistics Norway
מכניקת המוצק

מכניקת המוצק הוא תחום בהנדסה העוסק בשינויים במצבו של מוצק כתוצאה מכוחות המופעלים עליו. התחום כולל ענפים כמו דינמיקה, תורת חוזק החומרים ותורת הרטט (תנודות), ומהווה את אחד מהיסודות של ההנדסה המכנית. אבני הבניין הבסיסיות של מכניקת המוצק הם כוחות והזזות. כוחות אלה מתחלקים לשני סוגים עיקריים: כוחות גוף - שהם כוחות הפועלים על כל נקודה בגוף בצורה שווה ומתוארים על ידי וקטור. דוגמה אופיינית לכך היא כוח הגרביטציה. כוחות שטח - מתוארים על ידי טנסור. ההזזות יכולות להיגרם כתוצאה מכוחות שמופעלים על הגוף, או כתוצאה של התפשטות או התכווצות הגוף כפועל יוצא של טמפרטורה. מכניקת המוצקים מנסה להגדיר את יחסי הגומלין בין ההזזות והכוחות כפונקציה של תנאי השטח והחומר הקיימים בבעיה. לפי החוק השני של ניוטון, ההזזות והכוחות מתקשרים זה לזה על ידי המשוואה הדיפרנציאלית: F = m a = m ∂ 2 u ∂ 2 t {\displaystyle F=ma=m{\frac {\partial ^{2}u}{\partial ^{2}t}}} כאשר u היא ההזזה, m היא מסת הגוף ו-F הוא הכוח. דינמיקה עוסקת בתנועת הגופים כאשר ההנחה הבסיסית היא שהגוף אינו משנה את צורתו בזמן הפעלת הכוחות עליו. ואילו תורת התנודות עוסקת בהשפעתן של תנועות מחזוריות על מצבו של הגוף. כאשר עוסקים בתורת החוזק, הכוח מומר לעומס או מאמץ המסומנים כ- σ = ∂ F ∂ A {\displaystyle \sigma ={\frac {\partial F}{\partial A}}} . ובמקום להיות וקטור הוא הופך להיות לטנסור. גם ההזזות מומרות למעוותים (או עיבורים). בעיקרון המעוותים הם שינויים בצורת הגוף יחסית למצבו הראשוני. המעוותים גם הם בדומה לעומסים הם מבנים מתמטיים של טנזורים. במקרה זה החוק המקשר בין המעוותים לעומסים נקרא החוק הקונסטיטוטיבי או בשמו הנפוץ יותר : חוק הוק. הגדרה בסיסית למעוות היא: ϵ = ( L − L 0 ) / L 0 {\displaystyle \epsilon =(L-L0)/L0} . כאשר L הוא האורך הסופי, L0 האורך ההתחלתי. מדיה וקבצים בנושא מכניקת המוצק בוויקישיתוף מכניקת המוצק, באתר אנציקלופדיה בריטניקה (באנגלית) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
מנחם מנדל גלוכובסקי

הרב מנחם מנדל גלוכובסקי (נולד בכ"ט באייר ה'תשט"ז, 10 במאי 1956) הוא סגן מזכיר בית דין רבני חב"ד ורב שכונת דניה וקהילת חב"ד ברחובות. נולד בדטרויט, לרב אברהם יעקב ולפרידה גלוכובסקי, בגיל שלוש עבר עם משפחתו לטורונטו, למד בישיבת תומכי תמימים בברינוא שבצרפת, בישיבת אהלי תורה ובישיבת תומכי תמימים המרכזית - 770. בשנת תשל"ח נשלח על ידי רבי מנחם מנדל שניאורסון לארץ ישראל ביחד עם עוד 11 שלוחים, ולמד כשלוש שנים בכולל צמח צדק בירושלים. התחתן עם רחל ביילא, בתו של הרב חיים אליהו מישולובין, ולמד כשנה בכולל אברכים בכפר חב"ד ועשה "שימוש" לרבנות אצל הרב מאיר ברנדסדורפר. הוסמך לרבנות על ידי הראשון לציון הרב מרדכי אליהו. בשלהי שנת תשמ"א מונה לרב קהילת חב"ד ברחובות. בשנת ה'תשמ"ח צורף לבית דין רבני חב"ד, ובסוף שנות ה־90 מונה לסגן מזכיר וחבר הנהלת בית הדין. בה'תשנ"ב אמר לו הרבי מלובביץ': "יאריך ימים על ממלכתו, אתה הרי ממנהיגי ועד הרבנים שם, שיהיה בהצלחה". מתוקף תפקידו הרשמי כסגן, משרד בית הדין נמצא ברחובות, והרב גלוכובסקי מנהלו בפועל ואחראי על קבלת בקשות לדיונים, קביעת הרכבים, ניסוח פסקי דין ועוד. חבר בהנהלת רשת אהלי יוסף יצחק - גוף החינוך החבד"י ובמספר ארגונים נוספים בחסידות. מתמחה בחינוך ובזוגיות ומשמש כמרצה בתחומים אלו. מתוקף תפקידו הוא מעורב גם בנעשה בקהילות חב"ד השונות, בשנת תשס"ז פיקח על הבחירות למשרת רב קהילת חב"ד באלעד, קידם את הליך הבחירות בשכונת קראון הייטס בניו יורק ומעורב בפרויקטים שונים בהנהגת חסידות חב"ד בישראל ומחוצה לה. במקביל משמש כרב שכונת דניה ברחובות, ועומד בראש מוסדות שבהם למעלה מ-1,200 תלמידים ותלמידות, מוסדות צדקה וחסד, גני חינוך מיוחד, רווחה ועוד. בשנת תשע"ו הקים את מרכז "אור הבית" ברחובות, על מנת לתת מענה לקהילה החב"דית בנושאי זוגיות וחינוך בצורה מקצועית על ידי אנשי מקצוע שומרי תורה ומצוות. בנו הרב חיים אליהו (חתן הרב מנדל ווכטר) - רב קהילת חב"ד ברמת בית שמש ג' ומנהל מרכז מקוואות חב"ד בנו, הרב יוסף יצחק, שליח חב"ד בקלסטר ניו ג'רזי בנו, הרב שניאור זלמן, שליח חב"ד בשכונת קריית הלאום בראשון לציון בנו, הרב יחיאל, שליח חב"ד בפארק המדע רחובות-נס ציונה, ורב קהילת בית מנחם הצעירים ברחובות בנו, הרב אליעזר, משפיע בישיבת תומכי תמימים בבני ברק ומשליחי חב"ד בעיר בנו, הרב שמואל, רב קהילת ובית הכנסת צעירי אנ"ש ברחובות בתו ברכה ובעלה, הרב שלמה שטרנברג - מנהל רוחני בישיבת חובבי תורה, קראון הייטס בת אסתר נשואה לרב גרשון הכהן בורנשטיין - ר"מ בישיבת תומכי תמימים בניו הייבן, קונטיקט ומשלוחי חב"ד בעיר בתו חנה נשואה לרב לוי מטוסוב - משפיע בישיבת אהלי תורה בתו בתי'ה נשואה לרב משה זאב ירוסלבסקי (נכד הרב יצחק יהודא ירוסלבסקי) משמש כר"מ בישיבת תומכי תמימים ברחובות. אתר האינטרנט הרשמי של מרכז "אור הבית" שיעורי הרב גלוכובסקי בנושאי זוגיות וחינוך תגית: הרב מנחם מנדל גלוכובסקי, חב"ד און ליין אודות הרב גלוכובסקי, אתר "אור הבית" פרנסה בגשמיות וברוחניות, הרב גלוכובסקי מתראיין לדף השבועי של חברת jem - כסלו תשע"ז תשובות מהרבי לרב גלוכובסקי ברכה והדרכה, תשפ"ד, עמ' 24. דברי משיח תשנ"ב עמ' 333 מכון "אור הבית" לטיפול מקצועי לקהילה חב"ד, באתר אור הבית הרב גלוכובסקי נבחר לרב קהילת חב"ד ברמת בית שמש ג`, באתר חב״ד און ליין אודות, באתר מרכז מקוואות חב״ד